KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 27-i ülésére)


TÁRGY: 	KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA


Kiskőrös Város Képviselő-testülete a 27/2024. számú határozatával az alábbi 6 részterületen kezdeményezte a településrendezési eszközeinek módosítását: 
· Gksz övezet módosítása (beépítési % növelése) telephely fejlesztése céljából
· új közterületi kapcsolat biztosítása a Kossuth L. út – Damjanich u. – Mészáros L. u. által határolt tömbben
· Vt övezet módosítása a telekterület és beépítési mód vonatkozásában (Mátyás király u.)
· szabályozási vonal módosítása (158 hrsz) kapcsolódva az 1579 hrsz-ú úthoz (Széchenyi és Ady E. u. között
· szabályozási vonal korrekciója, telekhatár rendezés és útszélesítés miatt a Kodály Z. utcában
· a Kiskőrösi Úttörténeti Múzeum Vt területének bővítése
· elővásárlási jog jelölések a HÉSZ-ben.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés b) pontjának bb) alpontja alapján a módosítás egyszerűsített eljárás keretében került lefolytatásra.

A véleményezési időszakban, az elkészített módosításra vonatkozó tervezési dokumentációra észrevétel nem érkezett. A véleményezési eljárást a polgármester a 535-70/2024. számú határozatával lezárta és a módosító dokumentációt záró véleményezésre az állami főépítészi hatáskörében eljáró Bács-Kiskun Vármegyei Kormányhivatal Állami Főépítészi Iroda (6000 Kecskemét, Deák Ferenc tér 3.) részére megküldte.

A Bács-Kiskun Vármegyei Kormányhivatal Állami Főépítészének BK/AFI/ 434-       /2024. számú záró szakmai véleménye egyetértő, a módosítást jogszerűnek ítélte meg és javasolja annak képviselő-testület általi elfogadását.

[bookmark: _Hlk183370958]Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet (a továbbiakban: HÉSZ) rendelet-tervezete tartalmazza az 1. számú mellékletét képező belterület szabályozási terv (SZT-1.) B4 tervlapján a 2713 hrsz-ú Kiskőrösi Közúti Múzeum területének 2335 m2-rel történő bővítését és a megvételre szánt terület gazdasági (Gksz) felhasználásból vegyes (Vt) területfelhasználásba történő átsorolását, valamint a telekhatár mentén a kötelező fásítás előírását. A C4 tervlap módosítása az 1538 hrsz-ú ingatlan útként történő kiszabályozásának korrekcióját tartalmazza a meglévő telekhatárhoz igazítva. A C5 és C6 szelvény módosítását a 3330, 3328/11 hrsz-ú ingatlanok telekhatárrendezése miatt a Kodály Z. u. szabályozási vonal korrekciója indokolja. A D3 tervlap módosítása a 2390, 2394 és 2395 hrsz-ú ingatlan Vt. -3.2 területfelhasználási egységbe kerül átsorolásra, a meglévő beépítéshez igazodóan. A C4 és D4 tervlap a Kossuth L. út - Damjanich u. – Mészáros L. u. – Lidl által körbezárt telektömb új közterületi kapcsolatának kialakításával módosul. Az E2 és E3 szelvényen lévő 1751/15 hrsz-ú ingatlan Gksz 1.6 övezeti besorolásba kerül, amely intenzívebb 60%-os beépíthetőséget jelent. A tervlapok az előterjesztés mellékletét képezik.
A HÉSZ 2. számú elővásárlási joggal érintett ingatlanok elnevezésű melléklete bővül az 1539 és 1578 hrsz-ú ingatlannal az iskolához kapcsolódó fejlesztési területként, a 2448 és 2459 hrsz-ú ingatlan a C4 és D4 tervlapi módosulásához kapcsolódóan, a 2035/18 hrsz-ú ingatlanra pedig a városi piachoz kapcsolódó területfejlesztés miatt kerül elővásárlási jog bejegyzésre.
A HÉSZ 46. § (2a) bekezdése kiegészül „és a Luther Márton” tér szövegrésszel.


Kiskőrös, 2024. november 25.
		Domonyi László sk.
		     polgármester 



KISKŐRÖS VÁROS ÖNKORMÁNYZATA
 KÉPVISELŐ-TESTÜLETÉNEK 
.../2024. (...) önkormányzati rendelete
Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról
Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben biztosított jogkörében eljáró Bács-Kiskun Vármegyei Kormányhivatal Állami Főépítésze, Bács-Kiskun Vármegyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Vármegyei Katasztrófavédelmi Igazgatóság, Országos Vízügyi Főigazgatóság, Alsó-Duna-völgyi Vízügyi Igazgatóság, Bács-Kiskun Vármegyei Kormányhivatal Népegészségügyi Főosztály Népegészségügyi Osztály, ITM Léginavigációs és Repülőtéri Hatósági Főosztály, Honvédelmi Minisztérium Állami Légügyi Főosztály, Bács-Kiskun Vármegyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Vármegyei Kormányhivatal Építésügyi és Örökségvédelmi Főosztály, Bács-Kiskun Vármegyei Kormányhivatal Földhivatali Főosztály, Bács-Kiskun Vármegyei Kormányhivatal Agrárügyi Főosztály Erdészeti Osztály, Honvédelmi Minisztérium Hatósági Hivatal, Szabályozott Tevékenységek Felügyeleti Hatósága, Bács-Kiskun Vármegyei Rendőr-főkapitányság, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Vármegyei Önkormányzat, Akasztó, Dunatetétlen, Harta, Kaskantyú, Kecel, Soltvadkert, Szakmár, Tabdi Önkormányzata, valamint a partnerek véleményének kikérésével a következőket rendeli el:
1. §
A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 46. § (2a) bekezdése helyébe a következő rendelkezés lép:
„(2a) A Z-0 jellel szabályozott zöldterületen a Petőfi téren és a Luther Márton téren építményként elhelyezhető a vendéglátó rendeltetési egység kiszolgáló létesítményei közül a pavilon. Rendezvények idején ideiglenes jellegű építmények, pavilonok, sátrak elhelyezhetők az övezetben.”
2. §
A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 59. § (2a) bekezdése helyébe a következő rendelkezés lép:
„(2a) E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 7/2023. (III. 23.) önkormányzati rendelettel (a továbbiakban: Módr.) megállapított szabályait a Módr. hatályba lépést megelőzően indult, folyamatban lévő ügyekben is alkalmazni kell. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 23/2023. (XI.23.) önkormányzati rendelettel (a továbbiakban: Módosító rendelet) megállapított szabályait a Módosító rendelet hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 6/2024. (III.20.) önkormányzati rendelettel (a továbbiakban: Módosító rendelet2.) megállapított szabályait a Módosító rendelet2. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló 16/2024. (IX. 19.) önkormányzati rendelettel (a továbbiakban: Módosító rendelet3.) megállapított szabályait a Módosító rendelet3. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti. E rendeletnek a Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet módosításáról szóló ...../2024. ( . .) önkormányzati rendelettel (a továbbiakban: Módosító rendelet4.) megállapított szabályait a Módosító rendelet4. hatályba lépést megelőzően indult, folyamatban lévő ügyekben is alkalmazni kell, amelyekben azt az ügyfél kérelmezte és az az eljárás kimenetelét pozitívan elősegíti.”
3. §
(1) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.
(2) A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 2. melléklete helyébe a 2. melléklet lép.
4. §
Ez a rendelet a kihirdetését követő napon lép hatályba.

1. melléklet az .../... . (... . ... .) önkormányzati rendelethez
„1. melléklet
(A melléklet szövegét a(z) 1. melléklet 2024.11.28.pdf elnevezésű fájl tartalmazza.)”

2. melléklet az .../... . (... . ... .) önkormányzati rendelethez
„2. melléklet
Elővásárlási joggal érintett ingatlanok
	Az elővásárlás célja
	HRSZ (telek szabályozási terv szerinti része)

	Egészségügyi központ
	1486/2, 1486/1, 1487, 1484, 1488

	Rákóczi utcai óvoda fejlesztése
	720

	Vasvári utcában lévő iskola fejlesztése
	1538, 1537, 1576, 1575, 1578,

	Laktanya területén a városi, városüzemeltetési intézmények elhelyezése
	0324/1, 0324/3

	Petőfi Sándor Általános Iskola fejlesztése
	3159

	Gyógyfürdő fejlesztése
	2724

	Önkormányzati intézmény fejlesztés
	2035/18

	Iskolához kapcsolódó közterület és intézményfejlesztés
	1539 és 1578

	Közterület és sétány fejlesztés
	2448 és 2459


”

